
____.___. 2021. a nr ____

Narva Linnavolikogu nõusoleku andmine 
Narva Jäätmekäitluskeskus OÜ-le tasuta 
võõrandatud linnavara võõrandamiseks  

1. ASJAOLUD JA MENETLUSE KÄIK

Narva Linnavolikogu 25.10.2018 otsuse nr 65 „Linnavara tasuta võõrandamine Narva Jäätmekäitluskeskus OÜ-le” (edaspidi ka NLvK otsus) alusel võõrandas Narva linn Narva Jäätmekäitluskeskus OÜ-le 20.11.2018 linnavara tasuta võõrandamise lepinguga (edaspidi ka võõrandamise leping) tasuta teleskooplaadur BOBCAT TL35.70.

Informatsioon nimetatud linnavara kohta maikuu 2021 seisuga:

	Jrk
	Inven-
	Vara 
	Aadress
	Bilanssi
	Soetus-
	Bilansiline

	nr
	tari
	nimetus
	 
	võtmise
	maksumus
	(jääk)

	 
	nr
	 
	 
	kuupäev
	EURO
	maksumus

	1
	155405-8
	Teleskooplaadur BOBCAT TL35.70, registreerimismärk 9858TE, VIN-kood B3ZS11048
	Lääne tn 7 Narva
	19.10.2017
	57 906,00
	34020,84

	 
	 
	kokku põhivara
	 
	 
	57 906,00
	34020,84


 (edaspidi ka vara).

NLvK otsuse punktis 3.2.1 on kehtestatud, et vara edasi võõrandamiseks peab Narva Jäätmekäitluskeskus OÜ igakordselt saama Narva Linnavolikogult vastavasisulise nõusoleku. Sama kohustus on sätestatud ka võõrandamise lepingu punktis 3.2. 

21.05.2021 esitas Narva Jäätmekäitluskeskus OÜ taotluse, milles palutakse Narva linnalt luba eespool toodud vara võõrandamiseks. Narva Jäätmekäitluskeskus OÜ põhjendab oma taotlust sellega: 

„Kuigi Teleskooplaaduri hooldust korraldatakse vastavalt tootja juhistele, soovitustele ja graafiku järgselt Teleskooplaaduri tootja ametliku esindaja juures, on Teleskooplaadur (eriti viimasel ajal) tihti rikkis, mis seiskab aga Narva Jäätmekäitluskeskuse korrapärast tööd, tekitab täiendavaid kulusid ja selle tulemusel viib ettevõtet kahjumisse. Teleskooplaaduri lepingulise müügigarantii tähtaeg (12 kuud Teleskooplaaduri valduse üleandmisest arvates) ja müüja lepingulise vastutuse aegumistähtaeg (kolm aastat) on möödunud, mistõttu ei ole Narva Jäätmekäitluskeskusel mõistlikku võimalust heita müüjale ette Teleskooplaaduril puuduste esinemist (tingimusel, et riket võib antud juhul käsitleda Teleskooplaaduri puudusena) ning nõuda müüjalt rikete kõrvaldamist müüja arvelt või kasutada muid õiguskaitsevahendeid. Sellest lähtuvalt tihti kõrvaldatakse esinevaid rikkeid Narva Jäätmekäitluskeskuse arvelt. 

Praegusel ajal on Teleskooplaadur Tallinnas remondis veebruarikuust saadik, mistõttu puudub Narva Jäätmekäitluskeskusel Teleskooplaaduri kasutamise võimalus. See takistab oluliselt ettevõtte korrapärast tegevust ja Narva linna kui osaniku poolt pandud kohustuslike ülesannete täitmist (jäätmekäitluse korraldamine Narva linna haldusterritooriumil, Narva linna jäätmejaama haldamine ja töö korraldamine). Remonditöökoja spetsialistide sõnul ei näe Teleskooplaaduri tootja ametliku esindaja remonttöökoda võimalusi Teleskooplaaduri kordategemiseks, samuti ka Teleskooplaaduri kordategemise aeg ei ole neile teada. See tekitab olukorda, kui Narva Jäätmekäitluskeskus ei saa ega oma mõistlikku võimalust korrapäraselt täita talle pandud kohustuslikke ülesandeid. 

Lähtuvalt eeltoodust teeb Narva Jäätmekäitluskeskus Narva Linnavalitsuse Linnamajandusametile ettepaneku korraldada uus riigihange Narva Jäätmekäitluskeskuse korrapärase töö korraldamiseks ja Narva linna kui kohaliku omavalitsuse jäätmemajandusvaldkonnas kohustuslike ülesannete täitmiseks vajaliku teleskooplaaduri soetamiseks, kasutades selleks kas täielikult või osaliselt riigilt sihtotstarbeliseks kasutamiseks (jäätmemajanduse arendamiseks) eraldatud rahalisi vahendeid. Seejuures võiks (kui mitte peaks) riigihanke üheks tingimuseks olla see, et edukaks tunnistatud pakkumuse teinud ettevõtjale läheb üle Teleskooplaaduri omandiõigus. Suure tõenäosusega muudab sellise tingimuse seadmine riigihankes tehtavaid pakkumusi odavamaks. 

Narva Jäätmekäitluskeskus näeb edasisi samme uue teleskooplaaduri soetamiseks järgnevalt:

1. Narva Jäätmekäitluskeskus korraldab Teleskooplaaduri müügi ja müüb Teleskooplaaduri kirjalikult korraldataval enampakkumisel või tehes otsepöördumised huvitatud isikute poole. Enne Teleskooplaaduri müüki taotleb Narva Jäätmekäitluskeskus selleks nõukogu ja/või osanike luba/nõusolekut. 

2. Narva Linnavalitsuse Linnamajandusamet (või muu struktuuriüksus) koostöös Narva Jäätmekäitluskeskusega korraldavad riigihanke uue teleskooplaaduri soetamiseks (nt ühishange või Narva Linnavalitsuse üksikhange).

3. Uue teleskooplaaduri soetamist rahastatakse järgmiselt:

· Teleskooplaaduri müügist saadud rahalised vahendid (ühishanke korral maksab selle osa Narva Jäätmekäitluskeskus või Narva Linnavalitsuse Linnamajandusameti või muu struktuuriüksuse üksikhanke korral annab Narva Jäätmekäitluskeskus Teleskooplaaduri müügist saadud rahalised vahendid üle Narva Linnavalitsusele sihtotstarbeliseks kasutamiseks, nimelt aga uue teleskooplaaduri ostuks);

· riigi sihtotstarbeliseks kasutamiseks eraldatud rahalised vahendid (kohaliku omavalitsuse jäätmemajanduse arendamiseks eraldatud riigi vahendid);

· ülejäänud summa tasutakse Narva linna eelarvest või Narva Jäätmekäitluskeskuse rahalistest vahenditest või Narva Jäätmekäitluskeskus sõlmib selleks laenulepingu krediidiasutusega;

· soetatud teleskooplaaduri omandiõigus (kui laenulepingut ei sõlmita) kuulub Narva linnale ja vastutavaks kasutajaks saab Narva Jäätmekäitluskeskus.“

24.05.2021 tegi Bobcat Balti OÜ (rg-kood 10041773) pakkumuse, mille kohaselt on Bobcat
Balti OÜ valmis välja ostma OÜ Narva Jäätmekäitluskeskuse omandis oleva teleskooplaaduri TL35.70 s/n B3ZS11048 hinnaga 17 000,00 EUR + KM (lisa).

Bobcat Balti OÜ tegi teleskooplaaduri tehnilise ekspertiisi, mille käigus tuvastas, et laaduri hüdrosüsteemis on metallpuru, mille tagajärjel läksid rivist välja hüdropumbad. Ideaalselt läbi pesta tervet hüdrosüsteemi ei ole võimalik. 
Kohaliku omavalitsuse korraldamise seaduse (edaspidi KOKS) § 30 lõike 1 punkti 1 kohaselt linnavalitsus valmistab ette volikogus arutamisele tulenevaid küsimusi, lähtudes valitsuse seisukohtadest või linnavolikogu otsustest. Samuti vastavalt Narva Linnavolikogu 20.04.2006 määruse nr 16 „Narva Linnavolikogu töökord“ § 8 lõikele 1 linnavolikogu õigusaktide algatamise õigus on: linnavolikogu liikmel (p 1); linnavolikogu komisjonil (p 2); linnavolikogu fraktsioonil (p 3); linnavalitsusel (p 4); linnapeal seaduses sätestatud alustel ja korras (p 5); linnaelanikel seaduses sätestatud alustel ja korras (p 6). Seega ei ole Narva Jäätmekäitluskeskus OÜ-l õigust iseseisvalt algatada linnavolikogus küsimuste arutamist ning antud juhul Narva Linnavolikogu otsuse eelnõu võib esitada Narva Linnavalitsus.

Narva Jäätmekäitluskeskus OÜ taotlust arutati Narva Linnavalitsuse linnavarakomisjoni koosolekul 02. – 07.06.2021 (protokoll nr 8) kus otsustati: 

Soovitada Linnamajandusametil ette valmistada Narva Linnavalitsuse protokolliline otsus ning Narva Linnavolikogu otsuse eelnõu nõusoleku andmise kohta järgmise Narva Jäätmekäitluskeskus OÜ-le tasuta võõrandatud linnavara võõrandamiseks:

Teleskooplaadur BOBCAT TL35.70, registreerimismärk 9858TE, VIN-kood B3ZS11048
2. ÕIGUSLIKUD ALUSED
2.1.Vastavalt Narva Linnavolikogu 25.10.2018 otsuse nr 65 „Linnavara tasuta võõrandamine Narva Jäätmekäitluskeskus OÜ-le” punktile 3.2.1 ja 20.11.2018 linnavara tasuta võõrandamise lepingu punktile 3.2 vara edasi võõrandamiseks peab Narva Jäätmekäitluskeskus OÜ igakordselt saama Narva Linnavolikogult vastavasisulise nõusoleku. Seega selleks, et Narva Jäätmekäitluskeskus OÜ saaks võõrandada eespool toodud vara, on vaja Narva linna nõusolekut Narva Jäätmekäitluskeskus OÜ-le tasuta võõrandatud linnavara võõrandamiseks. 

3.  OTSUS
 

3.1.Anda Narva Jäätmekäitluskeskus OÜ-le nõusolek järgmise linnavara võõrandamiseks:
· teleskooplaadur BOBCAT TL35.70, registreerimismärk 9858TE, VIN-kood B3ZS11048
4. RAKENDUSSÄTTED

4.1. Narva Linnavalitsuse Linnamajandusametil teha käesolev otsus teatavaks Narva Jäätmekäitluskeskus OÜ-le (registrikood 11336157, asukoht Lääne tn 7, Narva). 

4.2.Narva Linnavolikogu otsus jõustub seadusega sätestatud korras.

4.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.
  

Tatjana Stolfat

Volikogu esimees 
